ai4bharat/Pralekha huggingface dataset:
অর্থমন্ত্রক
শহরাঞ্চলীয় স্থানীয় সংস্থাগুলির সংস্কারের ক্ষেত্রে অতিরিক্ত ৭৫ কোটি টাকা ঋণ সংগ্রহে অনুমতি দেওয়ার ফলে মণিপুর চতুর্থ রাজ্য হয়ে উঠেছে
নয়াদিল্লি, ১২ জানুয়ারি, ২০২১
শহরঞ্চলীয় স্থানীয় কর্তৃপক্ষগুলির সংস্কারের ক্ষেত্রে মণিপুর চতুর্থ রাজ্য হয়ে উঠেছে। উল্লেখ করা যেতে পারে, অর্থ মন্ত্রকের ব্যয়বরাদ্দ দপ্তর শহরাঞ্চলীয় স্থানীয় কর্তৃপক্ষগুলির বিভিন্ন কাজকর্মে সংস্কারের লক্ষ্যে গত বছরের ১৭ মে সমস্ত রাজ্যকে চিঠি দেয়। সেই অনুসারে মণিপুর বাজার থেকে ৭৫ কোটি টাকা অতিরিক্ত ঋণ সংগ্রহ করতে সক্ষম হয়েছে। ব্যয়বরাদ্দ দপ্তর সোমবারই  মণিপুর সরকারকে এই ঋণ সংগ্রহের অনুমতি দিয়েছে। শহরাঞ্চলীয় স্থানীয় কর্তৃপক্ষগুলির বিভিন্ন কাজকর্মে সংস্কারের ক্ষেত্রে মণিপুর চতুর্থ রাজ্য হয়ে উঠেছে। অন্য তিনটি রাজ্য হল অন্ধ্রপ্রদেশ, মধ্যপ্রদেশ ও তেলেঙ্গানা। এই রাজ্যগুলিতেও শহরাঞ্চলীয় স্থানীয় কর্তৃপক্ষের সংস্কারমূলক কাজকর্ম সফলভাবে শেষ হয়েছে। এ ধরনের সংস্কারমূলক কাজকর্মের শেষে ওই চারটি রাজ্যকে ব্যয়বরাদ্দ দপ্তরের পক্ষ থেকে অতিরিক্ত ৭,৪৮১ কোটি টাকা ঋণ সংগ্রহে অনুমতি দেওয়া হয়েছে।
শহরাঞ্চলীয় স্থানীয় কর্তৃপক্ষগুলির কাজকর্মে সংস্কারের উদ্দেশ্যই হল কর্তৃপক্ষের আর্থিক ক্ষমতাকে আরও মজবুত করা, যাতে তারা আরও উন্নত জনস্বাস্থ্য ও স্যানিটেশন পরিষেবা প্রদান করতে পারে। এমনকি, শহরাঞ্চলীয় স্থানীয় কর্তৃপক্ষগুলির আর্থিক পুনরুজ্জীবন ঘটলে নাগরিক পরিকাঠামোও আরও উন্নত হয়।
কোভিড-১৯ মহামারীর দরুণ উদ্ভূত চ্যালেঞ্জ মোকাবিলায় প্রয়োজনীয় সম্পদ যোগানের বিষয়টিতে অগ্রাধিকার দিয়ে ভারত সরকার গত বছরের ১৭ মে রাজ্যগুলিকে তাদের অভ্যন্তরীণ গড় উৎপাদনের ২ শতাংশ হারে অতিরিক্ত ঋণ সংগ্রহের অনুমতি দেয়। অতিরিক্ত সংগৃহীত এই ঋণের অর্ধেক নাগরিক-কেন্দ্রিক সংস্কারের ক্ষেত্রে খরচের কথা বলা হয়। এছাড়াও রাজ্যগুলিকে তাদের অভ্যন্তরীণ গড় উৎপাদনের ০.২৫ শতাংশের সমতুল অতিরিক্ত তহবিল সংগ্রহের অনুমতি দেওয়া হয় যাতে শহরাঞ্চলীয় স্থানীয় কর্তৃপক্ষগুলির সংস্কারমূলক কাজকর্ম সুষ্ঠুভাবে রূপায়ণ করা যায়। নাগরিক-কেন্দ্রিক পরিকাঠামোর উন্নয়নে যে চারটি ক্ষেত্রকে চিহ্নিত করা হয়েছে সেগুলি হল – এক দেশ এক রেশন কার্ড ব্যবস্থা; সহজে ব্যবসা-বাণিজ্যের অনুকূল বাতাবরণ গড়ে তুলতে সংস্কার; স্থানীয় স্বশাসিত কর্তৃপক্ষ / সর্বসাধারণের ব্যবহারযোগ্য পরিকাঠামো ক্ষেত্রে সংস্কার এবং বিদ্যুৎ ক্ষেত্রে সংস্কার।
এখনও পর্যন্ত ১০টি রাজ্য এক দেশ এক রেশন কার্ড ব্যবস্থা, সাতটি রাজ্য সহজে ব্যবসা-বাণিজ্যের অনুকূল পরিবেশ সংক্রান্ত সংস্কার এবং চারটি শহরাঞ্চলীয় স্থানীয় কর্তৃপক্ষের কাজকর্মের সংস্কারমূলক উদ্যোগ গ্রহণ করেছে। এই খাতে রাজ্যগুলিকে অতিরিক্ত ৫৪,২৫৬ কোটি টাকা ঋণ সংগ্রহে অনুমতি দেওয়া হয়েছে।
পেট্রোলিয়ামওপ্রাকৃতিকগ্যাসমন্ত্রক
জৈব জ্বালানির জন্য জাতীয় নীতি
নয়াদিল্লি, ২৪ জুন, ২০১৯
২০১৮ সালের জৈব জ্বালানির জন্য জাতীয় নীতি অনুযায়ী, গম, ভাঙা চাল অর্থাৎ, যেগুলি খাদ্যোপযোগী নয়, সেই ধরনের ব্যবহারের অনুপযুক্ত খাদ্যশস্য থেকে ইথানল উৎপাদনের অনুমতি দেওয়া হয়েছে। জাতীয় জৈব জ্বালানি সমন্বয় কমিটির অনুমতিসাপেক্ষে এই নীতি অনুযায়ী অতিরিক্ত শস্যদানা থেকেওইথানল তৈরির সম্মতি দেওয়া হয়েছে। ব্যবহারের অনুপযুক্ত শস্যদানা থেকে ইথানল উৎপাদনের ফলে পেট্রোলের মধ্যে ইথানল মিশিয়ে তার ব্যবহার বাড়ানোর সুবিধা হবে। ২০১৭-১৮ অর্থবর্ষে ১৫০.৫ কোটি লিটার ইথানল পেট্রোলের সঙ্গে মেশানো হয়েছে। এর ফলে, ৫,০৭০ কোটি টাকা বিদেশি মুদ্রা সাশ্রয় হয়েছে এবং ২৯.৯৪ লক্ষ টন কার্বন গ্যাস নিঃসরণ কমানো গেছে।
২০১৮-র জৈব জ্বালানির জন্য জাতীয় নীতি অনুযায়ী, ২০৩০ সালের মধ্যে পেট্রোলে ২০ শতাংশ ইথানল এবং ৫ শতাংশ জৈব ডিজেল মিশ্রণের লক্ষ্যমাত্রা নেওয়া হয়েছে। তেল কোম্পানিগুলি কেন্দ্রশাসিত অঞ্চল আন্দামান ও নিকোবর এবং লাক্ষাদ্বীপ ছাড়া দেশের বাকি অংশে পেট্রোলে ইথানল মেশানোর কর্মসূচি বাস্তবায়নের পরিকল্পনা করেছে। ইবিপি কর্মসূচির আওতায় ইথানলকে সহজলভ্য করতে দ্বিতীয় প্রজন্মের জৈব জ্বালানি তৈরির জন্য ‘প্রধানমন্ত্রী জি-বন যোজনা’র আওতায় অর্থ সাহায্যের সুযোগ থাকবে। মন্ত্রিসভা ৩০শে এপ্রিল যানবাহনে ব্যবহারের জন্য উচ্চগতির ডিজেলের মধ্যে জৈব জ্বালানি মিশ্রণের এক নির্দেশিকা প্রকাশ করেছে। সরকার সিদ্ধান্ত নিয়েছে, ২০২০ সালের পয়লা এপ্রিল থেকেদেশ জুড়ে বিএস-৬ মানের জ্বালানির ব্যবহার বাধ্যতামূলক করা হবে। ইতিমধ্যেই জাতীয় রাজধানী অঞ্চল, দিল্লির পরিবেশ দূষণকে মোকাবিলা করতে ঐ এলাকায় এই জ্বালানি ব্যবহারের নির্দেশ দেওয়া হয়েছে। পেট্রোলিয়াম ও প্রাকৃতিক গ্যাস মন্ত্রক এই লক্ষ্যে জাতীয় রাজধানী অঞ্চলের ১০টি জেলা এবং কারাউলি, ধাউলপুর ও আগ্রা শহরে এ বছরের পয়লা এপ্রিল থেকে এই জ্বালানি ব্যবহারের নির্দেশ দিয়েছে।
লোকসভায় আজ কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান এক প্রশ্নের লিখিত জবাবে এই তথ্য জানিয়েছেন।
CG/CB/DM
(Visitor Counter : 469
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১১৮ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৬ কোটি ১৩ লক্ষেরও বেশি টিকার ডোজ রয়েছে
নয়াদিল্লি, ১০ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১১৮ কোটি ২৪ লক্ষ ৩৬ হাজার ১৮৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৬ কোটি ১৩ লক্ষ ৬৯ হাজার ৬৬১টি ডোজ হাতে রয়েছে।
CG/BD/SB
(Visitor Counter : 114
তথ্যওসম্প্রচারমন্ত্রক
প্রকাশনা বিভাগের একাধিক ই-প্রকল্পের সূচনা করলেন শ্রী প্রকাশ জাভড়েকর
নয়াদিল্লি, ৩১ জুলাই, ২০১৯
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর আজ দিল্লিতে সূচনা ভবনের বুক গ্যালারি পরিদর্শনে গিয়ে মন্ত্রকের অধীন প্রকাশনা বিভাগের একাধিক ই-প্রকল্পের সূচনা করেন। এই প্রকল্পগুলির মধ্যে রয়েছে – পুনর্নবীকরণের পর নতুন রূপে চালু হওয়া ওয়েবসাইট, ডিজিটাল ডিপিডি নামক মোবাইল অ্যাপ, রোজগার সমাচার পত্রিকার ই-সংস্করণ এবং সত্যাগ্রহ গীতা গ্রন্থের ই-সংস্করণ।
এই উপলক্ষে শ্রী জাভড়েকর বলেন যে, প্রধানমন্ত্রী শ্রী মোদী আকাশবাণীতে তাঁর দ্বিতীয় ‘মন কি বাত’ অনুষ্ঠানে নিয়মিত বই পাঠের অভ্যাস গড়ে তোলার প্রতি যে গুরুত্ব দিয়েছেন, তার সঙ্গে সঙ্গতি রেখেই মন্ত্রক নিয়মিত বই পাঠের অভ্যাসকে ফিরিয়ে আনতেই উপরোক্ত উদ্যোগগুলি গ্রহণ করা হয়েছে। পাড়া-প্রতিবেশী এলাকায় নিয়মিত বই পাঠের সংস্কৃতি গড়ে তুলতে রিডিং ক্লাব গঠনের জন্য তিনি আহ্বান জানান। শ্রী জাভড়েকর বলেন, বেসরকারি ক্ষেত্রে কর্মসংস্থানের বিজ্ঞপ্তিগুলিকে অন্তর্ভুক্ত করে রোজগার সমাচার পত্রিকার আরও মানোন্নয়ন ঘটানো যেতে পারে। কলেজ ও বিদ্যালয়গুলিতে ছাত্রছাত্রীদের মধ্যে রোজগার সমাচার পত্রিকা বন্টন করা গেলে তা কর্ম বাজারের চাহিদা অনুযায়ী দক্ষতার মানোন্নয়নে তাঁদের সাহায্য করবে বলেও মন্ত্রী অভিমত প্রকাশ করেন। প্রকাশনা বিভাগের নবরূপ সজ্জিত ওয়েবসাইটটি আরও আকর্ষণীয় ও বৈচিত্র্যপূর্ণ হয়ে উঠেছে। নিত্যদিন এই ওয়েবসাইট আপডেট করা হলে এটি সাধারণ মানুষ আরও বেশি করে দেখতে চাইবেন বলেও শ্রী জাভড়েকর মন্তব্য করেন। ই-বুক ও ই-ক্যান্ডেলের এই যুগে মানুষের মধ্যে পড়াশোনার নিয়মিত অভ্যাস গড়ে তুলতে প্রকাশনা বিভাগের মোবাইল অ্যাপের সূচনায় শ্রী জাভড়েকর সন্তোষ প্রকাশ করেন।
নবরূপে সুসজ্জিত প্রকাশনা বিভাগের ওয়েবসাইট  থেকে বিভাগের নতুন বই ও পত্রিকা সম্বন্ধে তথ্য পাওয়ার পাশাপাশি তা কেনারও সুবিধা রয়েছে। ওয়েবসাইটে যে সমস্ত বই বিক্রির জন্য রাখা রয়েছে তা ভারতকোষ পেমেন্ট গেটওয়ে বা মাশুল প্রদান ব্যবস্থার মাধ্যমে কেনা যাবে। ব্যবহারকারী-বান্ধব এই ওয়েবসাইটটি সোশ্যাল মিডিয়ার মাধ্যমেও দেখা সম্ভব। ইংরেজি ও হিন্দি ভাষায় ওয়েবসাইটটির সঙ্গে যোগাযোগ করা যেতে পারে। এছাড়াও, ওয়েবসাইটটিতে Gandhi@150 নামে এক বিশেষ বিভাগ রয়েছে যেখানে মহাত্মা গান্ধীর যাবতীয় কাজ ও প্রকাশন বিষয়ে সংকলনও স্থান পেয়েছে।
‘ডিজিটাল ডিপিডি’ নামে যে মোবাইল অ্যাপের সূচনা হয়েছে তা গুগ্ল প্লে স্টোর থেকে নিখরচায় ডাউনলোড করা সম্ভব। পাইরেসি বা জালিয়াতি রুখতে এই মোবাইল অ্যাপটিকে ডিজিটাল রাইট্স ম্যানেজমেন্ট সিস্টেমের সঙ্গে জুড়ে দেওয়া হয়েছে। সহজে ক্রয় করা সামগ্রীর মাশুল মেটানোর জন্য ভারতকোষ পেমেন্ট গেটওয়ে ব্যবস্থার সঙ্গে অ্যাপটির সংযোগ ঘটানো হয়েছে।
ইংরাজি এমপ্লয়মেন্ট নিউজ পত্রিকার অভিন্ন একটি সংস্করণ হল রোজগার সমাচার। কর্মসংস্থান সম্পর্কিত এই হিন্দি পত্রিকাটিতে কেন্দ্রীয় সরকার ও রাষ্ট্রায়ত্ত ক্ষেত্রগুলিতে কর্মসংস্থানের ব্যাপারে তথ্য দেওয়া হয়ে থাকে। এই সমাচার পত্রিকার ই-সংস্করণ সারা বছর দেখার মূল্য ধার্য হয়েছে ৪০০ টাকা। মনে করা হচ্ছে, তরুণ পাঠকদের ক্রমবর্ধমান কাজের চাহিদা পূরণে পত্রিকার ই-সংস্করণটি গুরুত্বপূর্ণ ভূমিকা নেবে।
‘সত্যাগ্রহ গীতা’ ই-গ্রন্থ – গান্ধীজির জীবন এবং কর্ম নিয়ে ১৯৩০ সালে সংস্কৃত ভাষায় ডঃ ক্ষমা রাও ‘সত্যাগ্রহ গীতা’ বইটি রচনা করেন। গান্ধীজির ১৫০তম বার্ষিকী উদযাপনের অঙ্গ হিসেবে প্রকাশনা বিভাগ এই গ্রন্থটি পিডিএফ আকারে তৈরি করে ই-সংস্করণ প্রকাশ করেছে। গ্রন্থটিকে আরও বেশি মানুষের কাছে পৌঁছে দেওয়ার লক্ষ্যে ইংরেজি ভাষায় তর্জমাও করা হয়েছে। ১৮টি অধ্যায় সম্বলিত ঐ সংস্কৃত গ্রন্থে গান্ধীজির ধ্যান-ধারণা, জীবনাদর্শ এবং কর্মপদ্ধতির নানা দিক উল্লেখ রয়েছে।
CG/BD/DM
(Visitor Counter : 291
ইস্পাতমন্ত্রক
“নির্মাণ এবং পরিকাঠামো ক্ষেত্রে ইস্পাত শিল্পের জন্য নতুন সুযোগ সুবিধা”র মত বিষয়গুলি নিয়ে ওয়েবিনার
নয়াদিল্লী, ১৪ জানুয়ারি, ২০২১
কেন্দ্রীয় ইস্পাত মন্ত্রক আগামীকাল ভারতীয় ইস্পাত সংগঠনের সহযোগিতায় দ্বিতীয় দফায় “নির্মাণ এবং পরিকাঠামো ক্ষেত্রে ইস্পাত শিল্পের জন্য নতুন সুযোগ সুবিধা” শীর্ষক বিষয়ের ওপর এক ওয়েবিনারের আয়োজন করেছে। অনুষ্ঠানে মুখ্য অতিথি হিসেবে উপস্থিত থাকবেন কেন্দ্রীয় ইস্পাত এবং পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। সম্মানীয় অতিথি হিসেবে উপস্থিত থাকবেন ইস্পাত প্রতিমন্ত্রী শ্রী ফগ্গন সিং কুলস্তে। ওয়েবিনারে নির্মাণ ও পরিকাঠামো ক্ষেত্রে ইস্পাতের ব্যবহারের বিষয় এবং নতুন সুযোগ-সুবিধা গুলির উপর বিশেষ জোর দেওয়া হবে। ইস্পাত, নির্মাণ ও পরিকাঠামো ক্ষেত্রের সঙ্গে যুক্ত বিশিষ্ট শিল্পপতিরাও এই ওয়েবিনারে অংশ নেবেন।
এই ওয়েবিনার আয়োজনের জন্য ভারতীয় ইস্পাত সংস্থাকে বিশেষ ধন্যবাদ জানিয়ে শ্রী ধর্মেন্দ্র প্রধান এক বার্তায় বলেছেন, ‘বর্তমান সময়ে ভারতীয় ইস্পাত শিল্প অসাধারণ দৃড়তার পরিচয় দিয়েছে। ইস্পাত উৎপাদন দ্রুত বৃদ্ধি পাওয়ায় অপরিশোধিত ইস্পাত ক্ষেত্রে ভারত বিশ্বের দ্বিতীয় বৃহত্তম ইস্পাত উৎপাদক দেশে পরিণত হয়েছে। কোভিড-১৯ মহামারীর সংকট এই শিল্পক্ষেত্রে পড়লেও সকলে একত্রে এই সমস্যা কাটিয়ে ওঠার পথ অনুসন্ধান করেছি, যার ফলস্বরূপ ইস্পাত ক্ষেত্র এখন উন্নয়নের এক নতুন পর্বে প্রবেশ করেছে এবং আরও বেশি প্রতিযোগিতা মূলক, সুস্থায়ী হয়ে উঠেছে। ভারত সরকার সম্প্রতি ইস্পাত ক্ষেত্র সহ বিভিন্ন ক্ষেত্রে উৎপাদন সংযুক্ত উৎসাহদায়ক প্রকল্প এর সূচনা করেছে। এই প্রকল্পের মাধ্যমে ইস্পাত ক্ষেত্রের ওপর বিশেষ জোর দেওয়া হয়েছে।’ এই ওয়েবিনার ইস্পাত নির্মাণ এবং অন্যান্য পরিকাঠামোগত শিল্পের সঙ্গে যুক্ত ব্যক্তিদের ইস্পাত ক্ষেত্রের নতুন সুযোগ-সুবিধাগুলির সঙ্গে পরিচিত হয়ে ওঠার জন্য একটি গুরুত্বপূর্ণ প্ল্যাটফর্ম হিসেবে কাজ করবে বলে মত প্রকাশ করেন তিনি।
ইস্পাত প্রতিমন্ত্রী শ্রী কুলস্তে জানান, প্রায় ৬৫ থেকে ৬৭ শতাংশ ইস্পাত নির্মাণ ও পরিকাঠামো ক্ষেত্রে ব্যবহার করা হয়ে থাকে। এই ওয়েবিনারের মাধ্যমে ইস্পাত ব্যবহারের নতুন দিকগুলির বিষয় তুলে ধরা হবে বলেও তিনি জানান।
অর্থমন্ত্রক
কোভিড-১৯ পরিস্থিতিতে ভারতকে সাহায্য করার জন্য কেন্দ্র ও এআইআইবি-র মধ্যে ৭৫ কোটি মার্কিন ডলারের একটি চুক্তি সাক্ষরিত
নয়াদিল্লি, ১৯ জুন, ২০২০
কোভিড-১৯-এর ফলে উদ্ভূত পরিস্থিতির মোকাবিলায় এবং এই মহামারীর কারণে দরিদ্র এবং প্রান্তিক মানুষদের ওপর যে বিরূপ প্রভাব পড়েছে, সেই অবস্থায় ভারতকে সাহায্যের জন্য কেন্দ্র ও এশিয়ান ইনফ্রাস্ট্রাকচার ইনভেস্টমেন্ট ব্যাঙ্ক  ৭৫ কোটি মার্কিন ডলারের একটি চুক্তি স্বাক্ষর করেছে। ভারতকে এআইআইবি-র এ ধরনের এই প্রথম অর্থ সাহায্য।
কেন্দ্রের অর্থ মন্ত্রকের আর্থিক বিষয় দপ্তরের অতিরিক্ত সচিব শ্রী সমীর খারে ভারতের পক্ষে এবং এআইআইবি-র পক্ষে কার্যকরী মহানির্দেশক শ্রী রজত মিশ্র এই চুক্তিতে স্বাক্ষর করেন।
শ্রী খারে বলেন, “করোনা ভাইরাস মহামারীর মোকাবিলায় মহিলা সহ সমাজের প্রান্তিক মানুষদের যে আর্থিক ক্ষতি হয়েছে তা দূর করতে সামাজিক সহায়তার জন্য এআইআইবি-র সাহায্যকে ধন্যবাদ জানাই। কোভিড-১৯ জরুরি পরিস্থিতির কারণে কেন্দ্রের বিভিন্ন প্রকল্প বাস্তবায়নে এআইআইবি-র এই আর্থিক সহায়তা যথেষ্ট ইতিবাচক প্রভাব ফেলবে।”
এর ফলে, কোভিড-১৯-এর কারণে আর্থ-সামাজিক ক্ষেত্রে যে বিরূপ প্রতিক্রিয়ার সৃষ্টি হয়েছে তা মোকাবিলা করতে সুবিধা হবে। এর আগেও এআইআইবি ভারতকে ৫০ কোটি মার্কিন ডলার ঋণ দেওয়ার সিদ্ধান্ত নিয়েছিল౼সেই অর্থ স্বাস্থ্য পরিষেবার উন্নতিতে ব্যবহার করা হবে।
এবারের আর্থিক সাহায্যের ফলে দারিদ্রসীমার নিচে থাকা পরিবার, কৃষক, স্বাস্থ্যকর্মী, স্বনির্ভর গোষ্ঠীর মহিলারা, বিধবা, ভিন্নভাবে সক্ষম ব্যক্তি, প্রবীণ নাগরিক, নির্মাণ কর্মী, দিনমজুররা উপকৃত হবেন।
এআইআইবি-র ভাইস প্রেসিডেন্ট  শ্রী ডি জে পান্ধিয়ান বলেছেন, কোভিড-১৯ মহামারীর ফলে ভারতের মানবসম্পদ ও উৎপাদন ক্ষমতার দীর্ঘমেয়াদি ক্ষতি আটকাতে এই ব্যাঙ্ক সাহায্য করবে।
এআইআইবি এবং এশীয় উন্নয়ন ব্যাঙ্ক ভারতকে ২২৫ কোটি মার্কিন ডলার সাহায্য করবে। এর মধ্যে এআইআইবি ৭৫ কোটি ডলার এবং এশীয় উন্নয়ন ব্যাঙ্ক ১৫০ কোটি ডলার সাহায্য করার সিদ্ধান্ত নিয়েছে। বিভিন্ন মন্ত্রকের প্রকল্পগুলির জন্য অর্থ মন্ত্রক এই সাহায্য থেকে টাকা বরাদ্দ করবে।
এশিয়ান ইনফ্রাস্ট্রাকচার ইনভেস্টমেন্ট ব্যাঙ্ক ২০১৬ সালের জানুয়ারি মাসে স্থাপিত হয়। এশিয়া মহাদেশে আর্থ-সামাজিক অবস্থার উন্নতিতে এই ব্যাঙ্ক কাজ করছে। এই ব্যাঙ্কের সারা বিশ্বে ১০২টি সদস্য রয়েছে।
(CG/CB/DM
প্রধানমন্ত্রীরদপ্তর
ইজরায়েলের বিদেশমন্ত্রী প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন
নয়াদিল্লি, ৯ মে, ২০২৩
ইজরায়েলের বিদেশমন্ত্রী মাননীয় শ্রী এলি কোহেন প্রধানমন্ত্রী শ্রী নরেন্দ্র মোদীর সঙ্গে আজ সাক্ষাৎ করেছেন।
কৃষিতে অগ্রাধিকারের ক্ষেত্র, জল, উদ্ভাবন এবং উভয় দেশের অর্থনীতির সঙ্গে সম্পর্কযুক্ত বিবিধ ক্ষেত্রের জ্ঞান অংশীদারিত্ব সহ দ্বিপাক্ষিক সহযোগিতার বিভিন্ন বিষয় নিয়ে উভয়ের মধ্যে আলোচনা হয়েছে।
পারস্পরিক সম্বন্ধযুক্ত আঞ্চলিক এবং আন্তর্জাতিক বিভিন্ন বিষয় নিয়ে তাঁরা মতবিনিময় করেন।
প্রধানমন্ত্রী বিদেশমন্ত্রী এলি কোহেন-কে সে দেশের প্রধানমন্ত্রী শ্রী বেঞ্জামিন নেতানিয়াহুর-র কাছে উষ্ণ শুভেচ্ছা পৌঁছে দিতে অনুরোধ করেছেন।
PG/AB/NS
(
প্রধানমন্ত্রীরদপ্তর
'দীপাবলি মিলন' উপলক্ষে প্রধানমন্ত্রীর দপ্তরের আধিকারিকদের সঙ্গে আলাপচারিতায় প্রধানমন্ত্রী শ্রী নরেন্দ্র মোদী
নয়াদিল্লি, ১২ নভেম্বর, ২০২১
প্রধানমন্ত্রী শ্রী নরেন্দ্র মোদী শুক্রবার  লোক কল্যাণ মার্গে প্রধানমন্ত্রীর বাসভবনে আয়োজিত ‘দীপাবলি মিলন’ উপলক্ষে প্রধানমন্ত্রীর দপ্তরের আধিকারিকদের সঙ্গে মতবিনিময় করেছেন। এই উপলক্ষে তিনি সকলকে দীপাবলির ঊষ্ণ অভ্যর্থনা জানিয়েছেন।
মহামারীর বিরুদ্ধে দেশের লড়াই নিয়ে আলোচনা করেছেন প্রধানমন্ত্রী। এই সংক্রমণের বিরুদ্ধে লড়াইয়ে দেশ কিভাবে ঐক্যবদ্ধ ও ভাতৃত্ববোধের পরিচয় দিয়েছে, তা তিনি তুলে ধরেন। মহামারীর ফলস্বরূপ, সমাজ ও শাসন ব্যবস্থায় যে ইতিবাচক পরিবর্তনগুলি এসেছে, সে সম্পর্কেও কথা বলেন তিনি। শ্রী মোদী বলেন, এই পরিবর্তন সমাজকে আরও প্রাণবন্ত করে তুলেছে।
কত কঠিন সময়ে মানুষকে কতরকম শিক্ষা দেয় এবং প্রতিষ্ঠানের অন্তর্নিহিত চিন্তাভাবনাগুলি সামনে নিয়ে আসে, সেকথাও তুলে ধরেন প্রধানমন্ত্রী। তিনি দপ্তরের আধিকারিকদের এই চিন্তাভাবনা থেকে অনুপ্রেরণা নেওয়ার আহ্বান জানান।
২০৪৭ সাল এবং তার পরবর্তী সময়ে দেশের জন্য একটি শক্তিশালী ভিত্তি স্থাপনের ক্ষেত্রে এই দশকের তাৎপর্যের কথা তুলে ধরে প্রধানমন্ত্রী তাঁর দপ্তরের সকল আধিকারিকদের পূর্ণ সহযোগিতা ও সম্ভাবনার সঙ্গে একযোগে কাজ করার অনুরোধ জানান। তিনি বলেন, তবেই দেশ সাফল্যের শিখরে পৌঁছতে পারবে।
CG/SS/SB
(
কেন্দ্রীয়মন্ত্রিসভা
কেন্দ্রীয় মন্ত্রিসভা কেন-বেতওয়া আন্তঃসংযোগ নদী প্রকল্পের অনুমোদন দিয়েছে
নতুন দিল্লি, ০৮ ডিসেম্বর, ২০২১
প্রধানমন্ত্রী নরেন্দ্র মোদীর সভাপতিত্বে কেন্দ্রীয় মন্ত্রিসভা আজ কেন-বেতওয়া আন্তঃসংযোগ নদী প্রকল্পের বাস্তবায়ন ও অর্থ বারাদ্দের অনুমোদন দিয়েছে।
কেন-বেতওয়া আন্তঃসংযোগ নদী প্রকল্পে ২০২০-২১ অর্থ বর্ষের ভিত্তিতে খরচ হবে ৪৪ হাজার ৬০৫ কোটি টাকা। এই প্রকল্পের জন্য কেন্দ্রীয় মন্ত্রিসভা ৩৯ হাজার ৩১৭ কোটি টাকার কেন্দ্রীয় সহায়তায় অনুমোদন দিয়েছে। এর মধ্যে ৩৬ হাজার ২৯০ কোটি টাকা অনুদান এবং ৩ হাজার ২৭ কোটি টাকা ঋণ হিসেবে দেওয়া হয়েছে।
এটি দেশের নদী প্রকল্পগুলির ক্ষেত্রে আন্তঃসংযোগের পথ প্রশস্থ করবে। এই প্রকল্পের মধ্যে দাউধন বাঁধ নির্মাণের মাধ্যমে কেন থেকে বেতওয়া নদীতে জল সরবরাহ এবং দুটি নদীর সংযোগকারী একটি খাল সংস্কার, কোঠা ব্যারেজ ও বিনা কমপ্লেক্সের বহুমুখী প্রকল্প অন্তর্ভুক্ত রয়েছে। এই প্রকল্পটি বাস্তবায়িত হলে বার্ষিক ১০.৬২ লক্ষ হেক্টর জমিতে জল সেচ করা যাবে এবং প্রায় ৬২ লক্ষ মানুষকে পানীয় জল সরবরাহ করা সম্ভব হবে। পাশাপাশি ১০৩ মেগাওয়াট জলবিদ্যুৎ ও ২৭ মেগাওয়াট সৌর শক্তি তৈরিতেও সাহায্য করবে। অত্যাধুনিক প্রযুক্তির সাহায্যে চার বছরের মধ্যে এই প্রকল্পটি বাস্তবায়নের প্রস্তাব দেওয়া হয়েছে।
এই প্রকল্পটি মধ্যপ্রদেশ এবং উত্তর প্রদেশ রাজ্যজুড়ে ছড়িয়ে থাকা জলের সমস্যা জর্জরিত এলাকা সহ বুন্দেলখন্ড অঞ্চলে বিশেষ সাহায্য করবে। মধ্যপ্রদেশের পান্না, টিকামগড়, ছাতারপুর, সাগর, দামোহ, দাতিয়া, বিদিশা, শিবপুরি ও রাইসেন জেলা এবং উত্তর প্রদেশের বান্দা, মাহোবা, ঝাঁসি ও ললিতপুর জেলায় জলের সমস্যা দূর করতে সাহায্য করবে।
প্রকল্পটি কৃষিকাজ ও কর্মসংস্থান বৃদ্ধির কারণে পিছিয়ে থাকা বুন্দেলখন্ড অঞ্চলে আর্থ-সামাজিক বৃদ্ধিতে সাহায্য করবে বলে আশা করা যাচ্ছে। এমনকি এই অঞ্চল থেকে সাধারণ মানুষের অন্যত্র চলে যাওয়া আটকাতে সাহায্য করবে।
প্রেক্ষাপট :
চলতি বছরের ২২ মার্চ দেশে এই প্রথম কেন্দ্রীয়ভাবে পরিচালিত নদী আন্তঃসংযোগ প্রকল্প বাস্তবায়নের জন্য কেন্দ্রীয় জলশক্তি মন্ত্রী এবং মধ্যপ্রদেশ ও উত্তর প্রদেশের মুখ্যমন্ত্রীদের মধ্যে একটি ঐতিহাসিক চুক্তি স্বাক্ষরিত হয়। এই চুক্তি অনুযায়ী প্রকল্পটি রূপদান করা হচ্ছে।
CG/SS/SKD/
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭০ কোটি ৮৭ লক্ষ ছাড়িয়েছে
দেশে গত ২৪ ঘণ্টায় ৫৩ লক্ষ ৬১ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৬.৭০ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৭১ হাজার ৩৬৫
দেশে সুস্পষ্টভাবে করোনায় আক্রান্তের সংখ্যা ৮ লক্ষ ৯২ হাজার ৮২৮
সাপ্তাহিক-ভিত্তিতে আক্রান্তের হার ৭.৫৭ শতাংশ
নয়াদিল্লি, ০৯ ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৩ লক্ষ ৬১ হাজার ৯৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭০ কোটি ৮৭ লক্ষ ৬ হাজার ৭০৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৩,৯৮,১৮১
১,০০,০৫,৩৫১
৩৭,২৩,৬১৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০২,৯৪৬
১,৭৫,৯৫,৮২৯
৪৯,৬০,৬২৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,০৪,৯৪,৩১৩
৯২,১৯,৭০৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৪,৬০,৬৮,৭১৯
৪১,৯৭,৩৮,৮৬৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,১২,২৯,৪৪৯
১৭,৪৮,৩৩,৮৭৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৫৫,৭১,৩৫৭
১০,৯৪,৩১,৮৭৫
৭০,৩১,৯৯৫
|
|
|
|
প্রিকশন ডোজ
|
|
১,৫৭,১৬,২৩৭
|
|
মোট
|
|
|
|
১,৭০,৮৭,০৬,৭০৫
দেশে গত ২৪ ঘণ্টায় সুস্থ হয়েছেন ১ লক্ষ ৭২ হাজার ২১১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ১০ লক্ষ ১২ হাজার ৮৬৯।
জাতীয় স্তরে সুস্থতার হার বর্তমানে ৯৬.৭০ শতাংশ।
গত ২৪ ঘণ্টায় নতুন করে আক্রান্ত হয়েছেন ৭১ হাজার ৩৬৫ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৮ লক্ষ ৯২ হাজার ৮২৮ হয়েছে, যা মোট আক্রান্তের ২.১১ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ৭১ হাজার ৭২৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৪ কোটি ৪৬ লক্ষ ৮৪ হাজার ৭৫০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ৭.৫৭ শতাংশ। একইভাবে, দৈনিক আক্রান্তের হার দাঁড়িয়েছে ৪.৫৪ শতাংশ।
(CG/BD/SB
প্রধানমন্ত্রীরদপ্তর
অন্ধ্রপ্রদেশের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর
নয়াদিল্লী, ১ নভেম্বর, ২০২১
প্রধানমন্ত্রী শ্রী নরেন্দ্র মোদী অন্ধ্রপ্রদেশের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। এক ট্যুইটে প্রধানমন্ত্রী জানিয়েছেন ; “রাজ্যের প্রতিষ্ঠা দিবসে অন্ধ্রপ্রদেশের ভাই-বোনেদের আমার শুভেচ্ছা। অন্ধ্রপ্রদেশের জনগণ তাদের দক্ষতা, দৃঢ়তা ও স্থির সংকল্পের জন্য সুপরিচিত। এই কারণেই তারা অনেক ক্ষেত্রে সফল।
অন্ধ্রপ্রদেশের জনগণ সর্বদা সুখী, সুস্থ এবং সফল হোক।”
CG/SS/NS
(
প্রধানমন্ত্রীরদপ্তর
প্রধানমন্ত্রী ১৭ই জানুয়ারি ডব্লুইএফের ডাভোস অ্যাজেন্ডায় “বিশ্বের পরিস্থিতি”-র বিষয়ে বিশেষ বক্তব্য রাখবেন
নতুনদিল্লি, ১৬ই জানুয়ারি, ২০২২
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ১৭ই জানুয়ারি ভারতীয় সময় রাত ৮টা৩০ মিনিটে ওয়ার্ল্ড ইকনমিক ফোরামের ডাভোস অ্যাজেন্ডায় “বিশ্বের পরিস্থিতি”-র বিষয়ে ভিডিও কনফারেন্সের মাধ্যমে বিশেষ বক্তব্য রাখবেন।
ভার্চ্যুয়ালি এই সম্মেলন হবে ১৭ থেকে ২১শে জানুয়ারি পর্যন্ত। জাপানের প্রধানমন্ত্রী কিশিদা ফুমিও, ইউরোপিয়ান কমিশনের প্রেসিডেন্ট উরশুলা ফন ডেয়ার লেয়ান , অস্ট্রেলিয়ার প্রধানমন্ত্রী স্কট মরিশন, ইন্দোনেশিয়ার রাষ্ট্রপতি জোকো উইডোডো, ইজ্রায়েলের প্রধানমন্ত্রী নাফতালি বেনেট, চীনের রাষ্ট্রপতি শি জিংপিং সহ বিভিন্ন দেশের রাষ্ট্রপ্রধানরা এখানে বক্তব্য রাখবেন। সম্মেলনে শিল্প সংস্থা, আন্তর্জাতিক সংগঠন ও সুশীল সমাজের কর্ণধাররা অংশ নেবেন। তাঁরা আজ বিশ্ব যেসব কঠিন সংকটগুলির সম্মুখীন, সেই বিষয়গুলির সমাধানের পন্থাপদ্ধতি নিয়ে আলোচনা করবেন।
CG/CB/
(
সড়কপরিবহণওমহাসড়কমন্ত্রক
শ্রী নীতিন গড়করি তেলেঙ্গানায় ১৩ হাজার কোটি টাকারও বেশি ব্যয়ে ৭৬৫ কিলোমিটার দীর্ঘ ১৪টি জাতীয় মহাসড়ক প্রকল্পের উদ্বোধন ও শিলান্যাস করেছেন;
রাজ্যের সমস্ত জেলা শীঘ্রই জাতীয় মহাসড়কের সঙ্গে যুক্ত হবে
নয়াদিল্লি, ২১ ডিসেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আজ ভার্চ্যুয়াল পদ্ধতিতে তেলেঙ্গানায় ১৪টি জাতীয় মহাসড়ক প্রকল্পের উদ্বোধন ও শিলান্যাস করেছেন। এই প্রকল্পগুলির মধ্যে ১৩ হাজার ১৬৯ কোটি টাকা ব্যয়ে ৭৬৫.৬৬৩ কিলোমিটার দীর্ঘ জাতীয় মহাসড়ক প্রকল্প রয়েছে।
এই উপলক্ষে শ্রী গড়করি জানান, তেলেঙ্গানায় গত ৬ বছরে ১৭ হাজার ৬১৭ কোটি টাকার বিনিময়ে ১ হাজার ৯১৮ কিলোমিটার দীর্ঘ ৫৯টি সড়ক প্রকল্প রূপায়ণে অনুমতি দেওয়া হয়েছে। এর মধ্যে ১৫ হাজার ৬৮৯ কোটি টাকা বিনিময়ে ১ হাজার ৭৮২ কিলোমিটার দীর্ঘ সড়ক প্রকল্পের কাজ শুরু করতে অনুমতি দেওয়া হয়েছে। তিনি আরও জানান, রাজ্যের প্রায় ৩৩টি জেলার সঙ্গেই জাতীয় মহাসড়কের যোগাযোগ স্থাপিত হয়েছে। বাকি, ১টি জেলার সঙ্গে শীঘ্রই জাতীয় মহাসড়কের সংযোগ স্থাপিত হবে। শ্রী গড়করি আরও বলেন, রাজ্যে গত ৬ বছরে জাতীয় মহাসড়ক প্রকল্পের কাজে অভাবনীয় অগ্রগতি হয়েছে। শতাংশের নিরিখে এই অগ্রগতির হার ৫৫.৭১ শতাংশ। আলোচ্য সময়ে রাজ্যে প্রায় ১ হাজার ৪০০ কিলোমিটার দীর্ঘ জাতীয় মহাসড়ক নির্মাণের কাজ শেষ হয়েছে। এমনকি, সিআরআইএস কর্মসূচির আওতায় এখনও পর্যন্ত রাজ্যকে ২ হাজার ৪৩৬ কোটি টাকা মঞ্জুর করা হয়েছে। এর মধ্যে ১ হাজার ৪৮৩ কোটি টাকা ইতিমধ্যেই দেওয়া হয়েছে।
মন্ত্রী আরও জানান, ২০১৪-১৫ থেকে রাজ্যে ৪ হাজার ৭৯৩ কোটি টাকার বিনিময়ে ৮৪১ কিলোমিটার দীর্ঘ সড়ক নির্মাণের কাজ শেষ হয়েছে। এছাড়াও, ১৩ হাজার ১২ কোটি টাকার বিনিময়ে আরও ৮০৯ কিলোমিটার সড়ক প্রকল্প রূপায়ণের কাজ চলছে। তিনি আরও জানান, চলতি অর্থবর্ষে রাজ্যের জন্য ৮ হাজার ৯৫৭ কোটি টাকার বিনিময়ে ৩২৮ কিলোমিটার দীর্ঘ ১৩টি গুরুত্বপূর্ণ কাজে অনুমতি দেওয়া হয়েছে। এছাড়াও, ২৭ হাজার ১১৬ কোটি টাকার বিনিময়ে ১ হাজার ৪২২ কিলোমিটার দীর্ঘ ২১টি জাতীয় মহাসড়ক প্রকল্প রূপায়ণের জন্য বিস্তারিত প্রকল্প প্রতিবেদন চূড়ান্ত করার কাজ চলছে। সড়ক নির্মাণের কাজ ২০২৪-২৫ অর্থবর্ষ নাগাদ শেষ হবে বলে মনে করা হচ্ছে।
শ্রী গড়করি বলেন, এক নতুন ভারত গঠনের লক্ষ্যে প্রধানমন্ত্রীর দূরদৃষ্টির সঙ্গে সঙ্গতি রেখে বিশ্বমানের পরিবহণ পরিকাঠামো উন্নয়নে অগ্রাধিকার দেওয়া হয়েছে। এই লক্ষ্যে ভারতের বৃহত্তম পরিকাঠামো উন্নয়ন কর্মসূচি ভারতমালা পরিযোজনার কাজ দ্রুতগতিতে এগিয়ে চলেছে। এই কর্মসূচির আওতায় তেলেঙ্গানায় ১ হাজার ৭৩০ কিলোমিটার দীর্ঘ জাতীয় মহাসড়কের মানোন্নয়নের জন্য চিহ্নিত করা হয়েছে। এমনকি, ১৪টি প্রকল্পের মধ্যে ৪২৩ কিলোমিটার দীর্ঘ ৯টি প্রকল্পের কাজ শেষ করতে ৭ হাজার ৪০০ কোটি টাকা দেওয়া হয়েছে।
অনুষ্ঠানে কেন্দ্রীয় মন্ত্রী শ্রী জি কিষাণ রেড্ডি, প্রাক্তন সেনাপ্রধান ডঃ ভি কে সিং, তেলেঙ্গানার একাধিক মন্ত্রী সহ কেন্দ্র ও রাজ্যের উচ্চ পদস্থ আধিকারিকরা উপস্থিত ছিলেন।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ২০ই নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১১৫ কোটি ৭৯ লক্ষ টিকা দেওয়া হয়েছে।
বর্তমানে কোভিড মুক্ত হওয়ার হার ৯৮.২৯ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১১ হাজার ৭শো ৮৭ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৯ লক্ষ০ ৯ হাজার ৭০৮ জন।
নতুন করে গত ২৪ ঘন্টায় সংক্রমিত হয়েছেন ১০,৩০২ জন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ২৪হাজার ৮শো ৬৮ জন।
মোট সংক্রমিতের ১ শতাংশের কম, মাত্র ০.৩৬ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
দৈনিক সংক্রমিতের হার গত ৪৭ দিন ধরে ২ শতাংশের কম, আজ এই হার ০.৯৬ শতাংশ।
সাপ্তাহিক সংক্রমিতের হার ৫৭ দিন ধরে ২ শতাংশের নিচে রয়েছে, বর্তমানে ০.৯৩ শতাংশ।
মোট নমুনা পরীক্ষা হয়েছে ৬৩ কোটি ৫ লক্ষ।
CG/CB/NS
(Visitor Counter : 135